open-index/open-wikipedia-markdown huggingface dataset:
Heriolf

**Heriolf** bol viking, ktorý sa plavil s Erikom Červeným na jeho kolonizačnej výprave z Islandu do Grónska v 986.

Erik Červený sa plavil do Grónska na 25 lodiach, ktoré boli plne naložené a s kompletnými rodinami. Na palubách lodí boli ich ženy a deti, osobné veci a domáce zvieratá. Len 14 lodi ale prežilo náročnú plavbu. Na týchto lodiach sa nachádzalo 400 až 500 vikingských osadníkov. Jedným z nich bol aj Heriolf. V Grónsku založili svoju osadu. Spočiatku sa jej darilo, ale počasie sa neskôr veľmi zhoršilo a osada prežila veľmi zlé chladné obdobie. O ďalšom osude Heriolfa sa už historické pramene nezmieňujú.

## Referencie

Kategória:Vikingovia
Ústav experimentálnej fyziky Slovenskej akadémie vied

**Ústav experimentálnej fyziky Slovenskej akadémie vied** *(ÚEF SAV)* bol založený 1. januára 1969.
Ústav je zameraný na fyziku kondenzovaných látok, jadrovú a subjadrovú fyziku, kozmickú fyziku a biofyziku. Je jedným z mála fyzikálnych pracovísk na svete, kde sa dosahujú veľmi nízke teploty (tisícina stupňa nad absolútnou nulou, čo je −273,15 °C).

## Vedecké útvary ÚEF
* Oddelenie biofyziky
* Oddelenie fyziky kovov
* Oddelenie fyziky nízkych teplôt
* Oddelenie kozmickej fyziky
* Oddelenie fyziky magnetických javov
* Oddelenie subjadrovej fyziky
* Oddelenie teoretickej fyziky
* Laboratórium experimentálnej chemickej fyziky
* Laboratórium materiálovej fyziky
* Laboratórium nanomateriálov a aplikovaného magnetizmu
Detašované pracoviská
* Laboratórium kozmickej fyziky na Lomnickom štíte

## Referencie

## Externé odkazy
*http://uef.saske.sk/
*http://www.sav.sk/

Experimentálnej fyziky
Kategória:Fyzika na Slovensku
Dragiša Brašovan

**Dragiša Brašovan** (, * 25. máj 1887 – † 6. október 1965) bol srbský architekt, považovaný za jedného z najvýznamnejších architektov prvej polovice 20. storočia v bývalej Juhoslávii.

Brašovan študoval a neskôr pracoval v Budapešti. Po skončení prvej svetovej vojny sa vrátil do vlasti; niekoľko rokov pracoval ako mestský architekt vo Veľkom Bečkerku. V 30. rokoch žil a pôsobil v Belehrade. Na konci 30. rokov architekt, ktorý často vo svojich prácach nechal pôsobiť rôzne architektonické štýly, prijal základné princípy modernej architektúry. Vtedy tiež vzniklo veľa stavieb, ktoré patria medzi jeho najznámejšie práce.

Medzi budovy, ktoré boli zrealizované podľa jeho návrhu, patrí napr. budova štátnej tlačiarne (dnes Budova BIGZ) – 1941, budova Dunajskej banoviny – 1939, Zrenjaninská sokolovňa, veliteľstvo letectva v Zemune, belehradský hotel Metropol a iné.

## Galéria

Komanda vazduhoplovstva, Zemun.jpg|Veliteľstvo letectva v Zemune
Свјетлопис зграде владе Војводине Србије, Нови Сад.jpg|Budova v Novom Sade (banovina)


## Iné projekty

## Externé odkazy
* Biografia

## Zdroj
* 

Kategória:Srbskí architekti
Kategória:Narodenia v 1887
Kategória:Úmrtia v 1965
Kvalifikácia na Majstrovstvá sveta vo florbale mužov 2014

**Kvalifikácia na Majstrovstvá sveta vo florbale mužov 2014** bola kvalifikácia vo florbale mužov na MS 2014, ktorú organizuje Medzinárodná florbalová federácia (IFF). Zúčastnilo sa jej 30 družstiev z 3 kontinentov, ktoré súťažili o 15 miest na záverečný turnaj v 6 kvalifikačných skupinách. Kvalifikácia prebiehala od 28. januára do 2. februára 2014. Nováčikmi kvalifikácie boli družstvá  a .

## Priamy postup
Priamo postúpila iba hostiteľská krajina:
* 

## Účastníci kvalifikácie

Pozn: V zátvorke je uvedené umiestnenie v medzinárodnom rebríčku IFF v roku 2013.

## Amerika
 Markham (Ontário)

## Ázia a Oceánia
 Wellington

## Európa
### Skupina 1
 Łochów

### Skupina 2
 Bratislava (HANT aréna)

### Skupina 3
 Nijmegen

### Skupina 4
 Valmiera

## Referencie

## Externé odkazy
* Americká kvalifikácia na stránke IFF  
* Ázijsko-oceánska kvalifikácia na stránke IFF  
* Európska kvalifikácia 1 , 2 , 3 , a 4 na stránke IFF 
* Európska kvalifikácia 1 na stránke Poľského florbalového zväzu  
* Oficiálna stránka európskej kvalifikácie 2  
* Oficiálna stránka európskej kvalifikácie 3  
* Európska kvalifikácia 4 na stránke Lotyšskej florbalovej federácie 

Kategória:Florbal v 2014
Kategória:Majstrovstvá sveta vo florbale mužov
Oddelenie kozmickej fyziky Ústavu experimentálnej fyziky Slovenskej akadémie vied

**Oddelenie kozmickej fyziky** je súčasťou Ústavu experimentálnej fyziky Slovenskej akadémie vied v Košiciach. Zameriava sa na skúmanie fyzikálnych procesov prebiehajúcich v kozme, ktoré je možné študovať najmä prostredníctvom energetických kozmických častíc, včítane kozmického žiarenia.
Prevádzkuje mnohoročné spojité meranie kozmického žiarenia neutrónovým monitorom na Observatóriu Lomnický štít a zúčastňuje sa mnohých družicových experimentov.

## Kozmický program
Od konca 60. rokov po súčasnosť sa oddelenie kozmickej fyziky venuje návrhu a vývoju prístrojov pre družice a kozmické sondy.

## Referencie

## Externé odkazy

* Oddelenie kozmickej fyziky ÚEF SAV – oficiálny web
* Ústav experimentálnej fyziky SAV – oficiálny web

Kategória:Slovenská akadémia vied
Kategória:Kozmonautika na Slovensku
Žuravlivka (Tuľčynský rajón)

**Žuravlivka** () je dedina (*село*) na Ukrajine v Tuľčynskom rajóne Vinnyckej oblasti. Žije tu 1360 obyvateľov.

## Externé odkazy
* Najvyššia Rada Ukrajiny 

Kategória:Dediny v Tuľčynskom rajóne
Komorná knižnica Elánu

náhľad|Ján Smrek
**Komorná knižnica Elánu** je knižná edícia, ktorú vydávalo vydavateľstvo Elán v Bratislave. V rokoch 1941 – 1948 vyšlo v edícii 18 zväzkov. Komornú knižnicu založil (v r. 1939) a redigoval Ján Smrek. Knihy z tejto edície sú číslované a podpísané autormi (príp. prekladateľmi či ilustrátormi), možno ich zaradiť medzi slovenské bibliofilské vydania. Edícia neskôr pokračovala (stále ju redigoval Ján Smrek) v nakladateľstve Pravda a vo vydavateľstve Slovenský spisovateľ (tu pod názvom Nová komorná knižnica). Štyri zväzky Komornej knižnice výtvarne vyzdobil mladý Vincent Hložník (Ave Eva, Drak sa vracia, Havran, Igric).

## Zoznam kníh z edície
* 1. Ján Poničan: Divný Janko (Elán, 1941, 1942, 1943, 1949; obálka Ján Mudroch) 
* 2. Andrej Žarnov: Mŕtvy (Elán, 1941; posmrtný obraz básnikovho syna na obálke namaľoval Ján Mudroch)
* 3. Endre Ady: V mladých srdciach (Elán, 1941)
* 4. André Gide: Pastorálna symfónia (Elán, 1942)
* 5. Victor Hugo: Géniovia (Elán, 1942)
* 6. Giovanni Papini: Essaye o umení (Elán, 1942)
* 7. Ján Kostra: Ave Eva (Elán, 1943, 1944, 1945; obálka a ilustrácie Vincent Hložník)
* 8. Dobroslav Chrobák: Drak sa vracia (Elán, 1943, 1944, 1946; obálka a ilustrácie Vincent Hložník)
* 9. Edgar Allan Poe: Havran (Elán, 1943, 1946; obálka a ilustrácie Vincent Hložník)
* 10. Ján Smrek: Hostina (Elán, 1944)
* 11. Valentín Beniak: Igric (Elán, 1944; obálka Ján Mudroch, ilustrácie Vincent Hložník)
* 12. Miguel de Unamuno: To je chlap (Elán, 1945)
* 13. Ján Smrek: Studňa (Elán, 1945)
* 14. Alexander Matuška: Profily (Elán, 1946)
* 15. Vercors: Mlčanie mora (Elán, 1946)
* 16. Ján Kostra: Presila smútku (Elán, 1946)
* 17. Lev Nikolajevič Tolstoj: Kozáci (Elán, 1946)
* 18. François Villon: Malý testament (Elán, 1948)
* 19. Alexandr Sergejevič Puškin: Tri malé tragédie (Pravda, 1949)
* 20. François Villon: Veľký testament (Pravda, 1949; kritické dvojjazyčné vydanie, podľa J. Felixovej interpretácie starofrancúzskeho textu prebásnil Ján Smrek)
* 21. František Votruba: Literárne štúdie I. (Slovenský spisovateľ, 1950)
* 22. František Votruba: Literárne štúdie II. (Slovenský spisovateľ, 1950)
* 23. Alexander Matuška: Nové profily (Slovenský spisovateľ, 1950)
* 24. Honoré de Balzac: Neznáme veľdielo (Slovenský spisovateľ, 1950)
* 25. Endre Ady: Básne (Slovenský spisovateľ, 1950)
* 26. Nikolaj Vasilievič Gogoľ: Petrohradské novely (Slovenský spisovateľ, 1950)

## Referencie

## Externé odkazy
* Karol Gočal: elán

Kategória:Knižné edície
Kategória:Literatúra na Slovensku
Peiréné

**Peiréné** alebo **Peiréna** () môže byť v gréckej mytológii:
* dcéra líbyjského kráľa Danaa, pozri Peiréné (dcéra Danaa)
* nymfa, matka Lecha a Kenchria, pozri Peiréné (nymfa)
Palcmanská Maša (Mlynky)

[náhľad|[Palcmanská Maša (vodná nádrž)|vodné dielo Palcmanská Maša a v pozadí obec Dedinky]]
**Palcmanská Maša** je miestnou časťou obce Mlynky. V sídle prevláda rekreačná funkcia nad rezidenčnou.

## Dejiny
Prvá písomná zmienka o osídlení Palcmanskej Maše pochádza z roku 1812. V roku 1800 dochádza k výstavbe vysokej pece a hámrov ako aj budovy správy závodu (kaštiel). Závod na spracovanie železnej rudy vlastní rodina Paltzmann, ktorá ho v roku 1842 predáva Ferdinandovi Jurajovi Coburgovi. Ten, aby posilnil postavenie svojich železiarni na Horehroní, postupne výrobu utlmuje a nakoniec zastavuje.

V roku 1900 má 39 obyvateľov, v roku 1950 86 obyvateľov, v roku 2000 45 obyvateľov.

Najväčší rozvoj miestnej časti je spojený s výstavbou vodného diela Dobšiná a jeho súčastí vodnej nádrže Palcmanská Maša, ktorá je situovaná nad miestnou časťou. V súvislosti so stavbu bolo v obci vystavaných 9 objektov slúžiacich na ubytovanie pre robotníkov, jedáleň, kancelárske priestory a garáže. Po skončení výstavby boli objekty odpredané podnikom, ktoré v nich zriadili podnikové rekreačné zariadenia. 
Administratívne priestory získalo výrobné družstvo Vzorodev Spišské Podhradie, ktoré tu v rokoch 1954 - 2004 prevádzkovalo šicie dielne, zamerané spočiatku na doplnkovú výrobu, neskôr aj konfekciu. 

V Palcmanskej Maši bol v prevádzke do roku 1991 pioniersky tábor Družstevník, jeho objekty boli VD Vzorodev odpredané a bola v nich zriadená turistická ubytovňa, poskytujúca v letných mesiacoch detské tábory.


Kategória:Miestne časti na Slovensku
Ryv

**Ryv** alebo **jerk** je vektorová fyzikálna veličina charakterizujúca pohyb, popisuje časovú zmenu zrýchlenia.

## Vlastnosti
* Väčšinou sa značí \vec j, podľa anglického slova  (*trhať sebou*).
* V základných jednotkách SI má rozmer meter krát sekunda na mínus tretiu, m.s−3. V praxi sa používa i jednotka g/s, kde g je normálne tiažové zrýchlenie.
* Platia preň vzťahy: \vec j=\frac {\mathrm{d} \vec a} {\mathrm{d}t}=\frac {\mathrm{d}^2 \vec v} {\mathrm{d}t^2}=\frac {\mathrm{d}^3 \vec r} {\mathrm{d}t^3}, kde \vec a je zrýchlenie, \vec v rýchlosť, \vec r vektor polohy a t čas.
* Rovnako ako napr. u rýchlosti sa dá hovoriť o okamžitom, priemernom, maximálnom ryve alebo o jeho skalárnej veľkosti.

## Použitie

### Medicína, fyziológia človeka
Pre niektoré typy zranení, poškodení mäkkých tkanív (pády do vody, rázy v dopravných prostriedkoch) je výhodnejšie popisovať silový účinok pomocou ryvu než pomocou zrýchlenia. Za kritickú hranicu sa zvyčajne považuje 1000 g/s., kedy mäkké tkanivá prestávajú byť schopné absorbovať mechanické rázy. Ľudský rovnovážny orgán vo vnútornom uchu vníma okrem zrýchlenia i ryv. Preto má ryv význam pri návrhu kinematickej pohody v dopravných prostriedkoch alebo naopak nepohody pri návrhu horských dráh.

### Obrábanie kovov
Dnešné CNC stroje majú maximálny ryv ako jeden z parametrov charakterizujúcich možnosti pohonov. Pohyb nástroja je teda obmedzený maximálnou polohou, rýchlosťou, zrýchlením a ryvom.

## Etymológia názvu
Na rozdiel od iných fyzikálnych veličín charakterizujúcich pohyb nie je ryv všeobecne používaný výraz. Súvisí so slovom poryv, ako slovo pohyb súvisí s hýbaním (hyb).

## Referencie


## Zdroj

Kategória:Kinematika
Kategória:Fyzikálne veličiny
Kategória:Zrýchlenie
Priestorový uhol

thumb|Vymedzenie priestorového uhla na guľovej ploche
**Priestorový uhol** je časť priestoru vymedzená rotačnou kužeľovou plochou. Každá taká plocha delí priestor na práve dve časti – priestorové uhly. Priestorový uhol sa určuje tak, že sa uvažuje guľová plocha so stredom vo vrchole *V* a s ľubovoľným polomerom *r*, ktorej prienik s priestorovým uhlom je vrchlík na guľovej ploche s obsahom *A*. Veľkosť priestorového uhla potom určuje pomer medzi *A* a *r<sup>2</sup>*, pričom nezávisí na uvažovanej guľovej ploche.

Alternatívnou definíciou priestorového úhlu je zjednotenie všetkých polopriamok \overrightarrow{VX} so spoločným začiatkom V, kde bod X leží na guľovom vrchlíku so stredom v bode V.

Špecifickým prípadom priestorového uhla je polpriestor, tj. časť priestoru rozdeleného rovinou.

## Značenie
* Symbol veličiny: <math>\Omega</math>
* Jednotka SI:  steradián, značka jednotky: sr
* V astronómii sa okrem steradiánu používa aj staršia jednotka štvorcový stupeň.

## Výpočet
Priestorový uhol objektu pozorovaného z určitého bodu je rovný ploche, ktorú zaberá obraz tohto objektu v bodovej projekcii (so stredom v danom bode) na jednotkovú guľu, ktorá má stred v danom bode.

Plný priestorový uhol má hodnotu 4 \pi, priamy uhol polovičnú.

## Element priestorového uhla
Ak pozorujeme z určitého bodu s polohovým vektorom \mathbf{r} element plochy \mathrm{d}\mathbf{S}, ktorého polohový vektor je \mathbf{r}^\prime, potom pre element priestorového uhla platí
:\mathrm{d}\Omega = \frac{\mathbf{R}\cdot\mathrm{d}\mathbf{S}}{R^3},
kde \mathbf{R}=\mathbf{r}-\mathbf{r}^\prime, R je veľkosť tohto vektoru a \mathrm{d}\mathbf{S} = \mathbf{n}\mathrm{d}S, pričom \mathbf{n} je normála plochy v bode \mathbf{r}^\prime.

## Referencie


## Pozri aj
* Uhol
* Steradián

## Zdroj

Kategória:Geometria
Kategória:Fyzikálne veličiny
Papakalanosiwa

**Papakalanosiwa** je mýtická bytosť domorodého kmeňa Kwakiutl.

Papakalanosiwa je kanibalský tvor, ktorý je spojovaný s počiatkom Hamatsy, čo bola tajná spoločnosť Kwakiutlov. Členovia tejto spoločnosti vykonávali jeden z najdôležitejších obradov Tsetseky, predĺženého obdobia zimných obradov.

V jednom príbehu táto zlá príšera uniesla náčelníkovu ženu a nútila ju žiť s ňou v "manželstve". Traja náčelníkovi synovia nakoniec svoju matku našli v dome tejto príšery. Zároveň zistili, že ich matka porodila tomuto monštru syna. Synovia utiekli preč. Ich matka ale zburcovala príšeru a tá ich začala neúnavne prenasledovať. Traja synovia počuli jej hvízdanie a volanie *Hap !, Hap !, Hap !* čo bol tradičný pokrik tanečníkov spoločnosti Hamatsa. Mladíci sa snažili Papakalanosiwu spomaliť rôznymi prekážkami. Jeden zhodil kameň a ten sa premenil na horu. Ďalší zhodil hrebeň a ten sa premenil na húštinu. 

Keď dorazili domov do bezpečia, sľúbil náčelník kanibalovi, že svojich troch synov zabije a dá mu ich zjesť ak mu vráti manželku. Papakalanosiwa sa so svojim synom po návrate domov chytili do ohňovej pasce a zahynuli. Náčelníkova žena sa po smrti Papakalanosiwu spamätala. Rozfúkala popol a stvorila tak moskytov sajúcich ľudskú krv. Všetko čo po Papakalanosiwovi ostalo je hvízdanie, ako dôležitá súčasť tanca spoločnosti Hamatsa.

## Zdroje
* Papakalanosiwa
* 

Kategória:Mýtické bytosti
Ázijská kvalifikácia na Majstrovstvá sveta vo volejbale mužov 2014

**Ázijská kvalifikácia na Majstrovstvá sveta vo volejbale mužov 2014** bola ázijská kontinentálna kvalifikácia vo volejbale mužov na MS 2014, ktorú organizuje Ázijská volejbalová konfederácia (AVC). Konala sa od 5. júna22. septembra 2013 a zúčastnilo sa jej 28 družstiev, ktoré súťažili o 4 postupové miesta na záverečný turnaj MS, ktoré sa uskutočnia v Poľsku. 

## Nasadenie družstiev a systém kvalifikácie
AVC nasadila družstvá do troch kvalifikačných kôl: subzonálneho, zonálneho a finálového kola podľa rebríčka FIVB a podľa zemepisnej polohy krajín. Zo subzonálneho kola, ktoré sa konalo iba v západnej zóne AVC, postúpilo z 9-tich účastníkov (desiaty Jemen sa zo súťaže odhlásil) v 3 skupinách 6 družstiev do zonálneho kola. Z 19-tich účastníkov rozdelených do 6 skupín zonálneho kola postúpilo 10 družstiev do finálového kola. Vo finálovom kole bolo priamo nasadených 5 družstiev s tým, že Nový Zéland ako jediný zástupca oceánskeho zonálneho kola bol priamo nasadený do finálového kola. To pozostávalo z 16 účastníkov rozdelených do 4 skupín, ktorých víťazi sa kvalifikovali na MS. 

Pozn: V zátvorke je uvedené umiestnenie v medzinárodnom rebríčku FIVB k 23. januáru 2013. 

## Subzonálne kolo
### Západná zóna 1
 Bejrút 


### Západná zóna 2
 Kuvajt City 


### Západná zóna 3
 Dauha 


## Zonálne kolo
### Centrálna zóna 1
 Pavlodar 


### Centrálna zóna 2
 Colombo 


### Východná zóna
 Tchaj-pej 


### Juhovýchodná zóna
 Nakhon Pathom 


### Západná zóna 4
 Dubaj


### Západná zóna 5
 Manáma


## Finálové kolo
### Skupina A
 Canberra


### Skupina B
 Teherán


### Skupina C
 Čchen-čou


### Skupina D
 Komaki


## Referencie

## Pozri aj
* Ázijská kvalifikácia na Majstrovstvá sveta vo volejbale žien 2014

## Externé odkazy
* Kvalifikácia na oficiálnej stránke AVC 
* Ázijská kvalifikácia na stránke todor66.com 
* Finálová skupina D na stránke Japonskej volejbalovej federácie 

Kategória:Volejbal v 2013
Kategória:Majstrovstvá sveta vo volejbale mužov 2014
Kali Linux

**Kali Linux** je linuxová distribúcia odvodená od Debianu, navrhnutá pre digitálnu forenznú analýzu a penetračné testy. Predstavuje modifikovaný BackTrack, je plne kompatibilný s vývojovou platformou Debianu, čomu okrem iného zodpovedá aj plná synchronizácia s príslušnými Debian aktualizačnými repozitármi. Distribúcia je určená pre potrebu bezpečnostných testov v prostredí organizácií.

Kali Linux je možné nainštalovať na pevný disk počítača alebo spustiť bez inštalácie vďaka Live CD. Je distribuovaný v 32 aj 64-bitovej verzii, rovnako ako aj pre procesory ARM, ktoré sa používajú v mikropočítačoch Raspberry Pi. Ako operačný systém Kali Linux obsahuje mnoho vybraných programov určených na penetračné testovanie.

Na Kali Linux nadväzujú komerčné aktivity ako je tréningový kurz pre ofenzívnu bezpečnosť ( Offensive Security).

## Aplikácie
* Wireshark (analyzátor paketov)
* Nmap (port skener) 
* John the ripper (lámanie hesiel) 
* Aircrack-ng (softvér na penetračné testy pre Wi-Fi siete)
* Metasploit (testovanie zraniteľnosti software)

## Samodeštrukcia
Kali Linux prináša novú ochrannú vlastnosť - núdzovú samodeštrukciu pre “Linux Unified Key Setup” (LUKS), ktorá prebehne po zadaní takzvaného “nuke” hesla, čo má za následok zničenie všetkých dát na šifrovaných diskoch a LVM oddieloch.

## Verzie
* Kali 2016.2 – 31. august, 2016 – Druhé vydanie Kali Rolling. Kernel 4.6, Gnome 3.20.2
* Kali 2016.1 – 21. január, 2016  – Prvé vydanie Kali Rolling. Kernel 4.3, Gnome 3.18
* Kali Linux 2.0 (sana) – 11. august, 2015 - prvé vydanie
* Kali 1.1.0a – 13. marec, 2015 - oprava kernelu
* Kali 1.1.0 – 9. február, 2015 - po dvoch rokoch vznik verzie 1.0 , pridané množstvo nástrojov a aktualizácií, kernel 3.1.8
* Kali 1.0.9a – 6. október, 2014 -  oprava bezpečnostných chýb 
* Kali 1.0.9 – 25. augusta, 2014 -  oprava chýb
* Kali 1.0.8 – 22. júla, 2014 -  podpora EFI, aktualizácia nástrojov
* Kali 1.0.7 – 27. máj, 2014 -  kernel 3.14
* Kali 1.0.6 – 9. január, 2014 -  kernel 3.12
* Kali 1.0.5 – 5. september 2013 - software-defined radio
* Kali 1.0.4 – 25. júl 2013 - pridané nové aplikácie
* Kali 1.0.3 – 26. apríl 2013 - dostupné nové funkcie, pridaná inštalácia z plochy
* Kali 1.0.2 – 27. marec 2013  
* Kali 1.0.1 – 14. marec 2013 - oprava chýb
* Kali 1.0.0 – 13. marec 2013 - prvé vydanie

## Pozri aj
* Zoznam distribúcií Linuxu

## Referencie

## Externé odkazy
* Oficiálny web
* Kali Linux na DistroWatch.com
* Offensive security na airdump.cz
* Kali Blog

Kategória:Distribúcie Linuxu
Kategória:Slobodný softvér
Peiréné (dcéra Danaa)

**Peiréné** alebo **Peiréna** () je v gréckej mytológii dcéra líbyjského kráľa Danaa a jeho manželky z Aithiopie.
 
Peiréné bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Peiréne za manžela vybrali Agaptolema, syna Aigypta a jeho fenickej manželky. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, všetky dcéry príkaz otca splnili a bohovia ich za tento hrozný skutok po smrti odsúdili na večný trest nosiť v podsvetí do deravého džbána vodu.
 
## Referencie a bibliografia

Kategória:Postavy gréckej mytológie
Ázijská kvalifikácia na Majstrovstvá sveta vo volejbale žien 2014

**Ázijská kvalifikácia na Majstrovstvá sveta vo volejbale žien 2014** bola ázijská kontinentálna kvalifikácia vo volejbale žien na MS 2014, ktorú organizuje Ázijská volejbalová konfederácia (AVC). Konala sa od 14. júna1. októbra 2013 a zúčastnilo sa jej 15 družstiev, ktoré súťažili o 4 postupové miesta na záverečný turnaj MS, ktoré sa uskutočnia v Taliansku. Nováčikmi kvalifikácie, ktorá mala rekordnú účasť (dovtedy 11 družstiev), boli družstvá Mjanmarska a Vietnamu.

## Nasadenie družstiev a systém kvalifikácie
AVC nasadila družstvá do dvoch kvalifikačných kôl: zonálneho a finálového kola, podľa rebríčka FIVB a podľa zemepisnej polohy krajín. V zonálnom kole bolo 10 účastníkov (jedenásta KĽDR sa zo súťaže odhlásila) s tým, že Austrália a Nový Zéland sa ako jediní dvaja zástupcovia oceánskej zonálnej skupiny kvalifikovali bez boja priamo do finálového kola. Z 10-tich účastníkov rozdelených do 3 zonálnych skupín postúpilo 5 družstiev do finálového kola. Vo finálovom kole bolo priamo nasadených 5 družstiev. To pozostávalo z 10 účastníkov rozdelených do 2 skupín, z ktorých prvé 2 družstvá sa kvalifikovali na MS. 

Pozn: V zátvorke je uvedené umiestnenie v medzinárodnom rebríčku FIVB k 23. januáru 2013. 

## Zonálne kolo
### Juhovýchodná zóna
 Khe Sanh 


### Centrálna zóna
 Nakhon Pathom 


### Východná zóna
 Tchaj-pej 


## Finálové kolo
### Skupina A
 Komaki


### Skupina B
 Čchen-čou


## Referencie

## Pozri aj
* Ázijská kvalifikácia na Majstrovstvá sveta vo volejbale mužov 2014

## Externé odkazy
* Kvalifikácia na oficiálnej stránke AVC 
* Ázijská kvalifikácia na stránke todor66.com 
* Finálová skupina A na stránke Japonskej volejbalovej federácie 

Kategória:Volejbal v 2013
Kategória:Majstrovstvá sveta vo volejbale žien 2014
Peiréné (nymfa)

**Peiréné** alebo **Peiréna** () je v gréckej mytológii dcéra riečneho boha Asópa, alebo podľa inej vezie riečneho boha Achelóa. 

Peiréné a boh Poseidón boli rodičia synov Lecha a Kenchria. Keď bohyňa Artemis svojim šípom neúmyselne zabila Kenchria, žiaľ Peirény bol taký veľký, že sa z jej sĺz pred bránou Korintu vytvorila studnička. Táto studnička bola potom zasvätená Múzam a k nej podľa niektorých antických písomných zdrojov pravidelne prilietal okrídlený kôň Pégasos, aby sa z nej napil. Hrdina Bellerofontes ho neskôr pri studničke chytil, hodil na neho zlatú uzdu, ktorú mu dala bohyňa Aténa, skrotil ho a následne na ňom odletel.

## Referencie a bibliografia

Kategória:Postavy gréckej mytológie
Anton Gavel

**Anton Gavel** (* 24. október 1984, Košice) je bývalý slovenský basketbalista, reprezentant Slovenska a Nemecka, v súčasnosti basketbalový tréner. Je štvornásobným držiteľom ocenenia Basketbalista roka a šesťnásobným víťazom nemeckej extraligy, päťkrát ako hráč a raz ako tréner.

## Kariéra
189 cm vysoký a 87 kg vážiaci basketbalista hral vo svojej mladosti pre BK Chemosvit. V roku 2000 prestúpil do nemeckého BG Karlsruhe. V Karlsruhe absolvoval v roku 2004 aj svoju maturitu. Získal ocenenie Rookie of the year nemeckej basketbalovej ligy v sezóne 2005/2006. 

Po krátkom pôsobení v Španielsku a Grécku získal krátkodobý kontrakt ako náhrada za Johna Goldsberryho v Bambergu. S týmto klubom získal svoje najväčšie úspechyv rokoch 2010, 2011 a 2012 vyhral trikrát po sebe národný double (výhra domácej ligy a národného pohára). V nemeckej lige BBL v sezóne 2011/2012 bol vyznamenaný ako najlepší obranca. V nasledujúcej sezóne získal toto ocenenie opäť a bol zvolený do prvého teamu All-BBL. V roku 2014 prestúpil ku konkurenčnému tímu FC Bayern München, s ktorým opätovne získal titul v nemeckej lige v sezóne 2017/18.

Od roku 2019 začal v Nemecku pôsobiť ako basketbalový tréner, v rokoch 20192022 trénoval OrangeAcademy, farmu bundesligového Ulmu, v sezóne 20222023 potom klub Ratiopharm Ulm, s ktorým prekvapujúco získal ligový titul.

## Úspechy
* 6x nemecký majster (Bamberg: 2010, 2011, 2012, 2013; Mníchov: 2018; Ulm: 2023)
* 3x držiteľ nemeckého pohára (Bamberg: 2010, 2011, 2012; Mníchov: 2018)

## Vyznamenania
* 2x najlepší defenzívny hráč BBL (2012, 2013)
* All-BBL first team (2013)
* najužitočnejší hráč (MVP) BBL (2013) 
* Basketbalista roka (2005, 2010, 2011, 2012)

## Referencie

Kategória:Slovenskí basketbalisti
Kategória:Osobnosti z Košíc
Siľnycia

**Siľnycia** () je dedina (*село*) na Ukrajine v Tuľčynskom rajóne Vinnyckej oblasti. Žije tu 849 obyvateľov.

## Externé odkazy
* Najvyššia Rada Ukrajiny 

Kategória:Dediny v Tuľčynskom rajóne
27. základná expedícia na stanici Mir

**27. základná expedícia na stanici Mir** bolo súčasťou štvrtého osídlenia stanice Mir.
Súčasťou 27. základnej expedície bola 17. návštevná expedícia, so Slovenskou posádkou, s vedeckým programom Štefánik.

## Účastníci expedície

## Program Štefánik
Program Štefánik obsahoval 6 vedeckých úloh. Štyri z oblasti medicíny a po jednom z oblasti biológie a fyziky.
Všetky úlohy pripravila Slovenská akadémia vied.

Medzi úspešné úlohy patril projekt s názvom Endotest.
Unikátnym bol experiment s japonskými prepelicami. Jeho úspechom bolo vyliahnutie 36 kuriatok na palube kozmickej stanice. Bolo to prvýkrát, čo sa niektoré zo živých tvorov narodených vo vesmíre vrátili na Zem živé.

## Referencie

## Externé odkazy

* https://www.vedatechnika.sk/SK/VedaASpolocnost/NCPVaT/Documents/Vedeck%C3%A1%20cukr%C3%A1re%C5%88/Vedecka_cukraren_Ivan_Bella-prednaska.pdf 
* http://kozmonautika.sk/node/12 
* http://www.letectvo.sk/ozbrojene-sily/pilot-vojenske-letectvo-a-pvo/10-vyrocie-vesmirnej-misie-stefanik

Kategória:Mir
Kategória:Kozmické lety so slovenskou participáciou
Kategória:Kozmonautika v 1999
Hviezdoslavov Kubín

**Hviezdoslavov Kubín** je celoštátna súťažná prehliadka v umeleckom prednese poézie a prózy, v tvorbe detských recitačných kolektívov a divadiel poézie. V roku 2014 sa v Dolnom Kubíne uskutočnil 60. ročník súťaže. Súťaž obsahuje aj kategórie pre dospelých. Odborný garant je Národné osvetové centrum, hlavný organizátor Mestské kultúrne stredisko v Dolnom Kubíne.

## Dejiny
Hviezdoslavov Kubín sa po prvýkrát konal v roku 1954. V rokoch 1954 - 1959 ho organizovalo Povereníctvo školstva a kultúry, v roku 1960 sa nekonal. Ročníky 1961-1962 organizoval Krajský národný výbor v Banskej Bystrici. Od roku 1963 opätovne Povereníctvo školstva a kultúry. Od roku 1964 vychádzala pri jeho príležitosti bibliofília. Súčasťou bývali aj semináre pre recitátorov, pedagógov a osvetových pracovníkov.

## Súťaž
Súťaž funguje vo viacerých kolách: školské, spádové, obvodné a krajské kolá. Organizujú ich školy, centrá voľného času, osvetové a kultúrne strediská. Niektoré kraje majú osobitné súťaže pre niektoré kategórie.

Jednotlivci súťažia v piatich kategóriách, kolektívne sú dve: detské recitačné kolektívy a divadlá poézie. 59. ročníka sa malo zúčastniť približne 380 súťažiaciach.

## Referencie

## Externé odkazy
* Hviezdoslavov Kubín na stránke Národného osvetového centra

Kategória:Dolný Kubín
Kategória:Literárne súťaže
Kategória:Literatúra pre deti a mládež na Slovensku
Kategória:Pomenovania podľa Pavla Országha Hviezdoslava
Herbert Lom

**Herbert Lom** (rodné meno *Herbert Karel Angelo Kuchačevič ze Schluderpacheru*, * 11. september 1917, Praha – † 27. september 2012, Londýn) bol britský herec českého pôvodu.

## Životopis
Narodil sa v schudobnelej šľachtickej rodine v Prahe. Svoju hereckú kariéru začal už v predvojnovom Česko-Slovensku na divadle (Nové Německé divadlo v Prahe) a následne aj dvoma filmami. Krátko nato, v roku 1939, emigroval do Spojeného kráľovstva. Vytvoril vyše 100 rolí po celom svete, nie vždy, ale často záporných postáv, ale slávil úspech aj ako komediálny herec. Hoci vo svete získal uznanie predovšetkým ako herec vážnych rolí (*Vojna a mier*, 1956; *Spartakus*, 1960; *Cid*, 1961 a iné), do pamäte divákov sa najviac zapísal ako šéfinšpektor Dreyfus zo série filmov o *Ružovom Panterovi*, v ktorých účinkoval v rokoch 1964 – 1993. Rolu si obľúbil i samotný Lom, na rozdiel od postavy hlavného zloducha Brinkleyho z *[[Poklad na Striebornom jazere|Pokladu na striebornom jazere]]*. K plytkému sfilmovaniu mayovky sa dlhú dobu odmietal hlásiť. Film vzal na milosť až v neskorom veku, kedy ho tiež prvýkrát videl na medzinárodnom festivale detských filmov v Zlíne.

Hoci ho možno považovať za jedného z jednoznačne najúspešnejších svetových hercov s koreňmi v Čechách, a do Česka po roku 1990 pravidelne prichádzal, v českých médiách sa v podstate neobjavoval. Niekoľkokrát bola médiami stručne spomenutá len jeho návšteva filmového festivalu v Zlíne. Väčšina obyvateľov Česka bola s jeho českými koreňmi konfrontovaná až začiatkom roka 2006, kedy sa zúčastnil ceremoniálu odovzdávania filmových cien *[[Český lev]]*.

Je tiež autorom dvoch románov: *Enter A Spy* a *Dr. Guillotin: Bádání excentrického vědce*.

## Vybraná filmografia
* *[[Päť lupičov a stará dáma]]* (1955) – lupič Louis
* *[[Vojna a mier (film, 1956)|Vojna a mier]]* (1956) – Napoleon Bonaparte
* *[[Spartakus (film, 1960)|Spartakus]]* (1960) – Tigranes Levantus
* *[[Cid (film)|Cid]]* (1961) – Ben Yussuf
* *Tajomný ostrov* (1961) – kapitán Nemo
* *Fantóm opery* (1962) – hlavná postava
* *[[Poklad na Striebornom jazere]]* (1962) – šéf banditov Cornell
* *[[Inšpektor Clouseau na stope]]* (1964) – šéfinšpektor Dreyfus
* *[[Návrat Ružového pantera]]* (1975) – šéfinšpektor Dreyfus
* *[[Ružový panter opäť zasahuje]]* (1976) – šéfinšpektor Dreyfus
* *[[Pomsta Rúžového pantera]]* (1978) – šéfinšpektor Dreyfus
* *[[Stopa Rúžového pantera]]* (1982) – šéfinšpektor Dreyfus
* *[[Kliatba Rúžového pantera]]* (1983) – šéfinšpektor Dreyfus
* *Mŕtva zóna* (1983)
* *[[Syn Ružového Pantera]]* (1993) – šéfinšpektor Dreyfus

## Referencie

## Literatúra
* 

## Externé odkazy
* 
* 

## Zdroj

Kategória:Českí filmoví herci
Kategória:Anglickí filmoví herci
Kategória:Českí emigranti a exulanti
Kategória:Britské osobnosti českého pôvodu
Kategória:Osobnosti z Prahy
Frederik VIII. (Dánsko)

**Frederik VIII.** (* 3. jún 1843, Kodaň, Dánsko – † 14. máj 1912, Hamburg, Nemecko) bol dánsky kráľ od roku 1906 do 1912.
## Život
Narodil sa ako syn následníka a budúceho dánskeho kráľa Kristiána IX. a Lujzy Hesensko-kasselskej. Následníkom trónu sa stal v roku 1863, kedy jeho otec nastúpil na dánsky trón.

Jeho mladší brat Viliam nastúpil v roku 1863 na grécky trón ako kráľ Juraj I. len krátko (30. októbra) pred tým, než sa jeho otec stal kráľom a Frederik korunným princom (15. novembra).

Dňa 29. januára 1906 sa stal dánskym kráľom ako druhý z dynastie Glücksburgovcov.

Frederik VIII. bol 1065. rytier španielskeho Rádu zlatého rúna, 806. rytier britského Podväzkového rádu v roku 1896 a 152. veľkokrížovník portugalského Rádu veže a meča.

Zomrel v Hamburgu 14. mája 1912 a bol pochovaný v katedrále v Roskilde, mieste posledného odpočinku dánskej kráľovskej rodiny.

## Manželstvo a deti
Ešte ako korunný princ sa 28. júla 1869 v Štokholme oženil so švédskou princeznou Lujzou (* 1851 – † 1926), dcérou  Karola XV. a Lujzy Oranžsko-nasavskej. Spolu mali 4 synov a 4 dcéry:
* Kristián (* 26. september 1870 – † 20. apríl 1947), dánsky kráľ ∞ 1898 princezná Alexandrina Mecklenbursko-Schwerinská (* 1879 – † 1952)
* Carl (* 3. august 1872 – † 21. september 1957), nórsky kráľ ako Haakon VII. ∞ 1896 britská princezná Maud z Walesu (* 1869 – † 1938)
* Lujza (* 17. február 1875 – † 4. apríl 1906) ∞ 1896 princ Frederick von Schaumburg-Lippe (* 1868 – † 1945)
* Harald (* 8. október 1876 – † 30. marec 1949) ∞  1909 princezná Helena von Schleswig-Holstein-Sonderburg-Glücksburg (* 1888 – † 1962)
* Ingeborg (* 2. august 1878 – † 11. marec 1958) ∞ 1897 švédsky princ Carl, vojvoda z Västergötlandu (* 1861 – † 1951)
* Thyra (* 14. marec 1880 – † 2. november 1945) 
* Gustav (* 4. marec 1887 – † 5. október 1944) 
* Dagmar (* 23. máj 1890 – † 11. október 1961) ∞ 1922 Jørgen Castenskiold  (* 1893 – † 1978)

## Literatúra
* Otto Andrup/Hans Bølling: * Danmarks Konger fra Christian I til Christian X*. Udsendt af Nationaltidende 1944-45
* Erik Kjersgaard: *Eine Geschichte Dänemarks*. Herausgegeben vom Königlich Dänischen Ministerium des Äußern: Kopenhagen 1974
* Ludwig Schubert a Rolf Seelmann-Eggebert - *Europas Königshäuser*

## Iné projekty

## Zdroj

Kategória:Králi Dánska
Kategória:Glücksburgovci
Kategória:Protestantskí panovníci
Kategória:Nositelia Rádu zlatého rúna
Kategória:Rytieri Podväzkového rádu
Kategória:Osobnosti z Kodane
Kategória:Držitelia Radu svätej Anny
Kategória:Rytieri Radu čiernej orlice
Kategória:Nositelia Kráľovského uhorského radu sv. Štefana
Kategória:Nositelia Radu holandského leva
Kategória:Rytieri Radu svätého Andreja
Kategória:Nositelia Radu svätého Alexandra Nevského
Kategória:Nositelia španielskeho Rádu zlatého rúna
Kategória:Nositelia veľkokríža Radu čestnej légie
Kategória:Rytieri veľkokríža Rádu Kristovho
Kategória:Rytieri Rádu slona
Eurydamas

**Eurydamas** (*Eurydamas*) môže byť:
*v gréckej mytológii: 
**syn egyptského kráľa Aigypta, pozri Eurydamas (syn Aigypta)
**jeden z nápadníkov Pénelopy, pozri Eurydamas (nápadník Pénelopy)
**syn Pelia, achájsky bojovník v trójskej vojne, pozri Eurydamas (syn Pelia)
**syn Ktimena alebo Ira, jeden z Argonautov, pozri Eurydamas (Argonaut) 
*planétka, pozri 29314 Eurydamas
*storogrécky olympijský víťaz, pozri Eurydamas z Kyrény
Rudolf Kučera (politológ)

Doc. PhDr. **Rudolf Kučera**, CSc. (* 10. apríl 1947, Praha† 15. január 2019, Praha) bol český politológ a vysokoškolský pedagóg.

## Životopis
Vyštudoval filozofiu a dejiny a bol člen Česko-slovenskej akadémie vied. V roku 1978 bol kvôli svojej spoluúčasti na Charte 77 prepustený a potom pracoval jedenásť rokov ako stavebný robotník. V tejto dobe stál pri zrode českej sekcie *Paneurópskej únie Čechy a Morava*, ktorej bol predsedom. Bol zakladateľom a šéfredaktorom časopisu *Střední Evropa*, ktorý viedol až do roku 2019. V rokoch 1993 až 2003 pôsobil ako riaditeľ Inštitútu politologických štúdií na FSV UK v Prahe. Bol tiež poradcom pre obe české konzervatívne strany KDU-ČSL a US-DEU. 

Spolupracoval so sudetonemeckým krajanským spolkom a bol zástancom požiadaviek na revíziu Benešových dekrétov. Kriticky hodnotil ideu vytvorenia národných štátov v strednej Európe, Versaileský mier i spôsob, akým po prvej svetovej vojne vzniklo Česko-Slovensko. Bol členom Vedeckej rady Nadácie Centra proti vyhánění.

## Dielo
*Miloslav Vlk, Rudolf Kučera: *Stane se Evropa pohanskou?* (něm. *Wird Europa heidnisch?*), vydavatelství Sankt Ulrich, 2000, ISBN 3929246422
*Rudolf Kučera: *Duchovní základy rozšiřování EU – civilní kultura pro celou Evropu (Geistige Grundlagen der EU-Erweiterung - zivile Leitkultur für ganz Europa), prednáška v TIFIB, Tábor - Měšice 31. augusta 2002.* (Dvojjazyčne: nemecky a česky), Český institut mezinárodního setkávání (TIFIB), Herbia, České Budějovice 2002, ISBN 80-239-1008-6
*Rudolf Kučera: *Kapitoly z dějin střední Evropy*, Institut pro středoevropskou kulturu a politiku, 1992, tretie vydanie, ISBN neuvedené

## Referencie


## Externé odkazy
* Interview s Rudolfom Kučerom
* Webové stránky Revue Střední Evropa 
* Komentáre v relácii Názory a argumenty v Českom rozhlase

## Zdroj

Kategória:Českí politológovia
Kategória:Politickí filozofi
Kategória:Členovia KSČ/KSS
Kategória:Signatári Charty 77
Kategória:Osobnosti z Prahy
Kategória:Absolventi Filozofickej fakulty Karlovej univerzity
Zoznam námestí v Bardejove

**Zoznam námestí v Bardejove** je úplný zoznam námestí v Bardejove zostavený podľa oficiálneho zoznamu ulíc zverejneného Mestským úradom Bardejov.

:*Pozri aj: [[Zoznam ulíc v Bardejove]]*

## Zdroje
* Názvy ulíc a iných verejných priestranstiev v meste Bardejov (<small>verzia z 9.12.2013)</small>
* Poštové smerovacie čísla
Dale Mortensen

**Dale Thomas Mortensen** (* 2. február 1939, Enterprise, Oregon, USA – † 9. január 2014, Wilmette, Illinois) bol americký ekonóm.

V roku 2010 spolu s Petrom A. Diamondom a Christopherom A. Pissaridesom získal Cenu švédskej národnej banky za rozvoj ekonomickej vedy na pamiatku Alfreda Nobela za "analýzu trhov práce zaťažených náklady na vyhľadávanie". Zaoberal sa trhom práce a makroekonómiou.

## Vybrané publikácie (po anglicky)
* D. Mortensen a E. Nagypál (2007), 'More on unemployment and vacancy fluctuations.' *Review of Economic Dynamics* 10 (3), pp.327-47.
* D. Mortensen (2005), *Wage Dispersion: Why Are Similar Workers Paid Differently?*, MIT Press. ISBN 0-262-63319-1
* K. Burdett a D. Mortensen (1998), 'Wage differentials, employer size, and unemployment.' *International Economic Review* 39, pp.257-73.
* D. Mortensen a C. Pissarides (1994), 'Job creation and job destruction in the theory of unemployment.' *Review of Economic Studies* 61, pp.397-415.
* D. Mortensen (1986), 'Job search and labor market analysis.' Ch 15 of *Handbook of Labor Economics*, vol 2, O. Ashenfelter and R. Layard, eds, North-Holland.
* D. Mortensen (1982), 'Property rights and efficiency of mating, racing, and related games.' *American Economic Review* 72 (5), pp.968-79.
* D. Mortensen (1982), 'The matching process as a non-cooperative/bargaining game.' In *The Economics of Information and Uncertainty*, J. McCall, ed., NBER, ISBN 0-226-55559-3.
* D. Mortensen (1972), 'A theory of wage and employment dynamics.' In *Microeconomic Foundations of Employment and Inflation Theory*, E. Phelps et al., Eds, Norton, ISBN 978-0-393-09326-1

## Referencie

## Iné projekty

## Externé odkazy
* Oficiálna stránka

## Zdroj

Kategória:Ekonómovia USA
Kategória:Nositelia Nobelovej ceny z USA
Kategória:Osobnosti z Oregonu
Voľby do Národného zhromaždenia 1935

**Voľby do Národného zhromaždenia v roku 1935** sa konali dňa 19. mája 1935. Išlo o v poradí štvrté voľby (predtým v rokoch 1920, 1925, 1929) v období prvej republiky.

## Volebný systém
Napriek snahe o zmenu volebného systému, kedy k zisku mandátu by bolo potrebné získať aspoň 300 000 hlasov, s výnimkou menšín (čo by sa dotklo najmä poľskej a židovskej), kedy malo stačiť 50 000 hlasov do poslaneckej snemovne a 60 000 do senátu sa nakoniec mandáty mali prideliť len tým stranám, ktoré buď vo volebnom kraji získali 20 000 hlasov alebo celoštátne 120 000 hlasov. Cieľom bolo hlavne pomôcť aktivistickým nemeckým politickým stranám proti SdP (BdL alebo Nemecká kresťansko-sociálna strana ľudová). Nová volebná úprava viedla k spájaniu niektorých menších politických strán do účelových volebných koalícií. Významným rozdielom voči predchádzajúcim voľbám bolo spojenie termínu volieb do dolnej a hornej komory do jedného dňa. 26. mája 1935, týždeň po parlamentných voľbách, sa tiež konali voľby do okresných a krajinských zastupiteľstiev.

## Dopad volieb
Volieb sa zúčastnilo 16 strán a koalícií, z nich mandáty získalo 14. Zvolených bolo 300 poslancov a 150 senátorov.

Celoštátnym víťazom volieb do dolnej aj hornej komory sa stala Sudetonemecká strana, ktorá do poslaneckej snemovne získala o 70 000 hlasov viac ako druhá v poradí Republikánska strana poľnohospodárskeho a maloroľníckeho ľudu (agrárna strana). Kvôli systému skrutínií a prerozdeľovania hlasov v jednotlivých krajoch však viac mandátov získali agrárnici.

Víťazom volieb podľa jednotlivých krajín ČSR sa stali SdP (Česká krajina), Československá strana ľudová (Moravskosliezska krajina), Autonomistický blok (Slovenská krajina) a  KSČ (Podkarpatskoruská krajina).

## Výsledky volieb do Poslaneckej snemovne

### Výsledky volieb v Slovenskej krajine

Zoznam zvolených poslancov za Slovensko v parlamentných voľbách v roku 1935

## Výsledky volieb do Senátu

## Referencie

Kategória:Voľby v Česko-Slovensku
Č
Eurydamas (Argonaut)

**Eurydamas** (*Eurydamas*) je v gréckej mytológii syn Ktimena z Dolopie, alebo podľa inej verzie syn Ira a jeho manželky Démónassy. 

Eurydamas pochádzal z Dolopie, kde býval pri jazere Xynian. Ako mnohí grécki hrdinovia, aj on sa pridal k Argonautom, ktorí sa pod velením Iasóna na lodi Argó vydali na cestu do Kolchidy, aby odtiaľ priniesli zlaté rúno.

Cestou potom s nimi prežil mnohé dobrodružstvá. Slávna výprava Argonautov nakoniec nielenže dosiahla svoj cieľ, ale bola slávna aj tým, že nikto z jej účastníkov nezahynul. Po veľkolepých obetiach sa všetci šťastne vrátili do svojich domovov.

## Referencie a bibliografia

Kategória:Postavy gréckej mytológie
Kategória:Argonauti
Bardejovská ulica

**Bardejovská ulica** je ulica:

* v Bratislave, pozri Bardejovská ulica (Bratislava)
* v Giraltovciach, pozri Bardejovská ulica (Giraltovce)
* v Kežmarku, pozri Bardejovská ulica (Kežmarok)
* v Košiciach, pozri Bardejovská ulica (Košice)
* v Ľuboticiach, pozri Bardejovská ulica (Ľubotice)
* v Svidníku, pozri Bardejovská ulica (Svidník)

Kategória:Rozlišovacie stránky – Ulice
Agaptolemos

**Agaptolemos** (*Agaptolemos*, ) je v gréckej mytológii syn egyptského kráľa Aigypta a jeho fenickej manželky.
 
Agaptolemos bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s týmto rozhodnutím nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Agaptolemovi potom za manželku vybrali Peirénu, dcéru Danaa a jeho manželky z Aithiopie. Danaos, ktorý sa s tým ešte stále nevedel zmieriť, svojim dcéram následne prikázal, aby manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.

## Referencie a bibliografia

Kategória:Postavy gréckej mytológie
Huncovská ulica

**Huncovská ulica** je ulica:

* v Kežmarku, pozri Huncovská ulica (Kežmarok)
* v Košiciach, pozri Huncovská ulica (Košice)

Kategória:Rozlišovacie stránky – Ulice
Milan Buben

PhDr. **Milan Michael Buben**, Ph.D., (* 25. máj 1946, Praha) je český historik, heraldik, vyučujúci na Katolíckej teologickej fakulte a Filozofickej fakulte UK, magistrálny rytier Zvrchovaného vojenského maltézskeho rádu. Vyštudoval na FF UK odbor angličtina - čeština, v roku 1973 zložil rigoróznu skúšku s voliteľným predmetom všeobecné dejiny, roku 2011 úspešne zakončil doktorandské štúdium na Katolíckej teologickej fakulte UK.

## Výberová bibliografia
* *Heraldika*, 1986
* *Heraldik*, 1987
* *Suverénní řád maltézských rytířů v historii a současnosti*, 1993
* *Encyklopedie heraldiky: světská a církevní titulatura a reálie*, 1994, 1997, 1999 a 2003
* *Encyklopedie českých a moravských sídelních biskupů*, 2000
* *Encyklopedie řádů, kongregací a řeholních společností katolické církve v českých zemích*, Řády rytířské a křižovníci, 2002
* *Encyklopedie řádů, kongregací a řeholních společností katolické církve v českých zemích*, Řeholní kanovníci, 2003
* *Encyklopedie řádů, kongregací a řeholních společností katolické církve v českých zemích*, Mnišské řády, 2004

## Externé odkazy
* PhDr. Milan Buben, Ph.D.  Na stránkach KTF UK

## Zdroj
* 

Kategória:Heraldici
Kategória:Českí historici
Kategória:Osobnosti z Prahy
Kategória:Absolventi Karlovej univerzity
Kategória:Maltézski rytieri
Katedrála svätej Cecílie (Albi)

thumb|Katedrála svätej Cecílie

**Katedrála svätej Cecilie** (fr. *Cathédrale Sainte-Cécile*) je katolícky katedrálny kostol vo francúzskom meste Albi, sídlo miestneho arcibiskupa. Katedrála, ktorá patrí k najväčším tehlovým kostolom na svete, je zasvätená svätej Cecílii. Má tiež štatút baziliky minor. 

Stavba je od roku 1862 chránená ako monument historique.

## Dejiny
Dnešná katedrála mala viacero predchodcov. Prvý kostol, ktorý tu vznikol v 4. storočí, v roku 666 zhorel. V roku 920 bol založený nový kostol, ktorý bol vo 13. storočí nahradený súčasnou katedrálou.

V roku 1282 biskup Bernard z Castanetu začal stavbu katedrály v štýle tehlovej gotiky. Stavba bola z väčšej časti dokončená v roku 1383, napriek tomu boli stavebné práce definitívne ukončené až v roku 1492. Ešte pod vplyvom albigénskej križiackej výpravy bola katedrála vybudovaná ako jednoloďová stavba a pevnosť a mohla slúžiť ako opevnený kostol. Jej steny sú až šesť metrov hrubé. V rokoch 1355 - 1366 bola postavená zvonica vysoká 78 metrov. Veža je v dolnej časti štvorcová so zaoblenými rohmi. Novšia osemboká horná časť pochádza z rokov 1485 - 1492. Okolo strechy sa nachádzajú chrliče z bieleho kameňa.
thumb|left|Pohľad na chór a lektorium
## Interiér
V protiklade ku strohému zovňajšku je interiér katedrály bohato umelecky vyzdobený. Talianski umelci vytvorili fresky v štýle ranej renesancie. Freska na klenbe je 97 m dlhá a 28 m široká, čo z nej robí najväčšie dielo talianskej renesancie vo Francúzsku. Bola zhotovená v rokoch 1509-1512 umelcami z Modeny a Bologne. Maľba na západnej stene lode predstavuje Posledný súd. Dielo neznámeho franko-flámskeho maliara z rokov 1474 - 1484 je jedným z najvýznamnejších umeleckých diel neskorého stredoveku. Biskup Ľudovít I. z Amboise dal na konci 15. storočia postaviť lektórium v štýle plamienkovej gotiky.

Organ vytvoril v rokoch 1734 - 1736 Christophe Moucherel a v rokoch 1977 - 1981 ho reštauroval Bartolomeo Formentelli. Nástroj patrí k najväčším a najvýznamnejším barokovým organom vo Francúzsku.

## Referencie

## Iné projekty

## Externé odkazy
* Záznam v evidencii historických pamiatok
* Katedrála na Structura
*  Virtuálna prehliadka katedrály 

## Zdroj

Albi
Albi
Kategória:Rímskokatolícke kostoly vo Francúzsku 
Kategória:Historické pamiatky vo Francúzsku
Kategória:Stavby v departemente Tarn
Ružinov

**Ružinov** môže byť:
*v súčasnosti:
**mestská časť Bratislavy od roku 1990 (zahŕňa katastrálne územia Ružinov, Nivy a Trnávka, čiže zahŕňa tieto štvrte: Štrkovec, Trávniky, Ostredky, Pošeň, Prievoz, Vlčie hrdlo [vrátane Slovnaftu], Nivy [vrátane Starého Ružinova], Trnávka a Ružová dolina) , pozri Bratislava – mestská časť Ružinov
**katastrálne územie v Bratislave od roku (?)1986, juhovýchodná časť vyššie uvedenej mestskej časti (zahŕňa štvrte: Štrkovec, Trávniky, Ostredky, Pošeň, Prievoz, Vlčie hrdlo [vrátane Slovnaftu]), pozri Ružinov (katastrálne územie)
**štvrte Štrkovec, Ostredky, Trávniky, Pošeň a územie okolo ulice Ružová dolina, pozri Štrkovec (sídlisko), Ostredky, Trávniky, Pošeň a Ružová dolina (štvrť)
**sídlisko (resp. skupina sídlisk) zo 60. rokov 20. stor. v štvrtiach Štrkovec, Trávniky, Ostredky a Pošeň (toto sídlisko pokrýva väčšinu územia uvedených štyroch štvrtí), pozri Ružinov (sídlisko)
*staršie:
**pôvodne (t.j. 20.-50. roky 20. stor.): územie zhruba medzi dnešnou severnou ulicou Ružová dolina, Prešovskou ulicou a Trenčianskou ulicou, plus (vtedy neobývaný) priľahlý priestor na východ od tohto územia (t. j. zhruba najmä oblasť dnešného Štrkoveckého jazera a Zimného štadiónu V. Dzurillu); v širšom zmysle aj priľahlé územie až po Miletičovu ulicu na západe a Trnavskú cestu na severe (vrátane dnešného severného Štrkovca); nemecký názov bol: Rosenheim; (severnej) časti tohto územia približne zodpovedá to, čo sa dnes označuje ako Starý Ružinov, pozri pod Starý Ružinov
**1964 – 1971: obvod Bratislavy územne približne zodpovedajúci dnešnému katastrálnemu územiu Ružinov, pozri pod Prievoz a Ružinov (katastrálne územie)
**1975(?)-1986(?): mestská časť (a katastrálne územie) tvorená (-né) územiami Štrkovec, Ostredky, Trávniky a Pošeň, pozri Štrkovec (sídlisko), Ostredky, Trávniky, Pošeň
**1986(?)-1990: mestská časť územne zodpovedajúca (-ce) dnešnému (a vtedajšiemu) katastrálnemu územiu Ružinov, pozri Ružinov (katastrálne územie)

## Zdroje
Devín

**Devín** môže byť:
*mestská časť Bratislavy, pozri Bratislava – mestská časť Devín
*zrúcanina hradu v mestskej časti Devín, pozri Devín (hrad)
*nákladný automobil typu STA a SNA z BAZ, pozri Devín (auto)
*názov vlaku Banská Bystrica - Břeclav (R 374), pozri Devín (vlak)
*dokumentárny film:
**Devín (film z roku 1947)
**Devín (film z roku 1971)
* biela muštová odroda, pozri Devín (odroda viniča)
*skrátene: Rádio Devín

## Referencie


## Pozri aj
*Hotel Devín
*Děvín
*Devin
Karlova Ves

**Karlova Ves** môže byť:
* bývalá samostatná obec, dnes mestská časť Bratislavy, pozri Bratislava – mestská časť Karlova Ves
* obec v Česku, pozri Karlova Ves (okres Rakovník)